stanford-oval/wikipedia huggingface dataset:
Merkki (hevonen)
Valkoiset merkit

Pienehköt valkoiset merkit, jotka sijoittuvat tavallisesti hevosen jalkoihin (sukat) tai enemmän tai vähemmän symmetrisesti hevosen otsalta turvalle kulkevalle keskilinjalle, ovat hevosilla hyvin tavallisia. Valkoisten merkkien alueelta hevosen iho on aina vaaleanpunaista ja pigmentitöntä. Tällaisten merkkien arvellaan johtuvat joko siitä, että väriä tuottavat solut eli melanosyytit eivät alkionkehityksen aikana yksinkertaisesti ennätä vaeltaa hermostopienasta aivan alkion kauimmaisiin ääriosiin eli raajojen kärkiin tai otsalle ja nenäpiille, tai jonkin kirjavuusgeenin vaikutuksesta. Jos valkoisia alueita esiintyy hevosen rungossa, hevosta kutsutaan kirjavaksi, mutta myös merkeiksi kutsutut valkoiset alueet päässä ja jaloissa voivat olla jonkin kirjavuusgeenin (lähinnä sabino, tobiano tai splashed white) aiheuttamia.
Hevosella voi olla valkoista karvaa myös arpialueilla, joilla iho ei paranemisen jälkeen enää tuota karvaan pigmenttiä. Valkoiset arvet ovat tavallisimpia sä'än ja selän alueella, missä huonosti sopivat (tai paikalleen asetetut) tai rikkinäiset valjaat tai satula helposti hankaavat hevoselle lyöttymiä, mutta niitä voi olla myös esimerkiksi hevosten keskinäisen nahistelun tai tapaturmien jäljiltä muuallakin rungossa, kaulalla tai jaloissa. Myös mahdolliset polttomerkit kasvattavat valkoista karvaa, tällöin selkeänä merkintäkuviona esimerkiksi kaulalla tai takareidessä. Arpialueiden iho ei kuitenkaan ole vaaleanpunaista. Ihon värin perusteella valkoiset merkit voidaan määrittää myös kokonaan valkoisilta kimoilta; vaaleanpunaiset ihoalueet tulevat näkyviin esimerkiksi ajamalla karvaa lyhyeksi tai yksinkertaisesti kastelemalla hevonen, jolloin tumma tai vaaleanpunainen nahka kuultaa valkean karvan alta.
Valkoiset merkit > Pään merkit

Tähti on valkea laikku hevosen otsalla. Rengastähden muoto on rengasmainen. Pyrstötähti on ylösalaisen pisaran muotoinen tähti, jonka alareunassa voi olla lisäksi lyhyt piirto.
Tähden aihe on hyvin pieni, tuskin erottuva tähti.
Piirto on hevosen otsasta turvalle kulkeva kapea juova, jonka leveys on korkeintaan 2 cm. Piirron aihe on hyvin kapea, tuskin erottuva piirto, joka voi muodostua myös pelkistä yksittäisistä tai ryhmittäisistä sekakarvoista.
Tähteen yhdistynyt piirto on tähtipiirto, katkonainen piirto katkopiirto, alahuuleen saakka ulottuva piirto läpikäyvä piirto ja niin edelleen.
Laukki tai läsi on piirtoa leveämpi juova otsalta turvalle. Läpikäyvä läsi (tai laukki) kulkee sierainten välistä alahuuleen asti.
Pilkku tai kuonopilkku on pieni valkea laikku hevosen turvalla.
Jänispilkku on pieni valkoinen laikku hevosen alaleualla.
Lyhty on kapeana otsalta tai sen alapuolelta alkava, turpaa kohti levenevä valkea alue.
Valkopää on laaja valkea alue, joka yleensä yltää toisen silmän tai molempien silmien ja koko turvan yli.
Tähden aihe
Tähti
Pyrstötähti (sekakarvainen)
Tähtipiirto
Läpikäyvä laukki. Laukkia kutsutaan myös läsiksi.
Valkopää
Lyhty
Kuonopilkku
Valkoiset merkit > Sukat

Hevosella voi olla yhdestä neljään sukkaa, joista jokainen voi olla erikorkuinen. Vierekkäisten jalkojen sukissa tai sukattomuudessa ei välttämättä ole minkäänlaista symmetriaa. Sukat alkavat yleensä heti kavionrajasta ja jatkuvat valkeina ylärajaansa saakka. Yläraja voi olla tasainen tai rikkonainen ja epäsäännöllinen, ja sukka voi jostakin kohden kurkotella "kielekkeenä" hyvinkin paljon korkeammalle. Sukassa voi myös olla tummia täpliä, jotka vastaavat hevosen jalkojen pohjaväriä.
Jalassa oleva sukka on korkeudesta riippuen (matalasta korkeaan) valkea ruununraja, ruunusukka, vuohissukka, puolisukka, kinner- tai polvisukka tai korkea sukka eli valkojalka.
Sepel (myös valkea kanta) on hevosen vuohisen alapuolella (kannassa) oleva leveä valkoinen laikku.
Sukkajalan kavio on vaalea valkokavio tai pystysuunnassa raidallinen kirjokavio.
Valkea ruununraja
Ruunusukka
Vuohissukka, jossa tummia täpliä
Puolisukka (takakorkea)
Kinnersukat
Korkea sukka
Tummat merkit

Tummat merkit voivat olla lähes tai täysin mustia tai vain karvan pohjaväriä tummempaa sävyä. Sävyero ei välttämättä ole huomattava, eikä näiden merkkien raja yleensä ole terävä. Moniin hevosväreihin (esimerkiksi ruunikko ja hallakkovärit) kuuluu hevosen jalkojen, korvien ja kuonon tai koko pään muuta karvaa selvästi tummempi sävy tai jopa mustuus, mistä ei hevosen väriä kuvattaessa välttämättä mainita erikseen. Siima, risti ja seeprajuovat tunnetaan myös niin kutsuttuina alkukantaisina merkkeinä, joista ainakin siima kuuluu hallakkoväreihin aina, mutta joita esiintyy myös muiden värien yhteydessä. Alkukantaisuus viittaa tässä yhteydessä siihen, että hallakkoa pidetään hevoslajin alkuperäisenä värityksenä.
Siima on tumma juova hevosen selässä harjasta häntään saakka. (Sama tummuus jatkuu sekä harjan että hännän keskijouhissa.)
Risti (myös aasinristi) on tumma poikkijuova hevosen selän yli sä'än kohdalla.
Seeprajuovat ovat tummia seepramaisia vaakajuovia hevosen jaloissa.
Tumma ruununraja on musta tai tumma kapea alue aivan kavion yläpuolella.
Luomi (myös tumma luomi tai musta luomi) on pieni pohjaväriä tummempi täplä jossakin kohden hevosta.
Muunlaiset merkit

Herasilmä (ohrs, vhrs, mhrs) on hevosen vaalea ja "ihmismäinen" silmä, joka johtuu pigmentittömästä ja siksi vaaleansinisestä iiriksestä. Herasilmä liittyy usein muttei aina pään valkoisiin merkkeihin. Osittainen herasilmä on osittain sininen, osittain normaalin värinen.
Karvapyörre on hevosen karvan pysyvä spiraalimainen pyörrekohta yleensä jossakin kohti hevosen päätä, kaulaa tai runkoa. Vain tavanomaisesta poikkeavat karvapyörteet katsotaan merkeiksi.
Sekakarvat (sek) ovat yksittäisiä valkoisia karvoja, jotka voivat runsaana esiintyessään (rsek, ersek) muodostaa harsomaisen kuvion.
Nokikuvio on mustaa tai tummaa sekakarvaa, jota esiintyy yleensä harsomaisena hevosen ylälinjalla. Kuvion tummuus voi vaihdella vuodenajan mukaan eikä sitä tavata merkitä hevosen tunnistetietoihin.
Pangare-kuvio tarkoittaa ruskean pigmentin alueilla havaittavaa vastavarjostusta eli rungon ja raajojen asteittaista vaalenemista ala- ja sisäosistaan. Suomenkielisissä kuvauksissa käytännössä vastaava maininta on jauhokuono (jhkn), joka viittaa pangaren vaalentamaan turvanseutuun.
Liinakko (lkk) tarkoittaa rautiaan hevosen pellavamaisen vaaleita jouhia. Liinahtavat (lht) jouhet ovat runkoa selvästi vaaleammat, mutteivät aivan vaaleat.
Hamppuharja (hmpphj) tarkoittaa rautiaan hevosen harmaansävyisiä jouhia. Hampahtavat (hmpht) jouhet ovat runkoa hailakammat, mutteivät aivan harmaat.
Siimakuvio jatkuu selältä häntään, minkä voi nähdä vaaleahäntäisissä yksilöissä.
Tällä hiirakolla näkyvät siima ja sä'än yli lapaa kohti kulkeva tumma risti
Seeprajuovia
Herasilmä
Tumma luomi
Rabicano-kuviolle tyypillistä sekakarvaa hännäntyvessä, nivusessa, kainalossa ja alakyljellä. Hevosella on myös tumma luomi.
Dramaattisen tumma nokikuvio punaruunikolla.
Sama yksilö kesäkarvassa.
Pään merkkejä. Ylärivi (vasemmalta): laukki, piirto, läpikäyvä piirto, epäsäännöllinen laukki, katkopiirto, valkopää ja molemmat herasilmät. Alarivi (vasemmalta): tähden aihe, tähti, pyrstötähti, epäsäännöllinen tähti (puolikuun muotoinen tähti), kuonopilkku, valkea alahuuli.
Tällä jo kokovalkoiseksi vaalenneella kimolla on läpikäyvä, läsiksi levenevä tähtipiirto, joka näkyy selvimmin turvan laajana vaaleanpunaisena alueena. Karvan lyhyyden vuoksi merkin vaaleanpunaisen ihon voi erottaa selkeänä myös ylempänä nenäpiillä. Normaali tummanharmaa iho näkyy muun muassa sieraimissa ja silmänympäryksissä.
Sukkia. Ylärivi (vasemmalta): polvisukka , puolisukka, vuohissukka. Alarivi (vasemmalta): ruunusukka, valkea ruununraja, sepel (valkea kavion kanta) ja kirjokavio.
Sepopeippi

| Sepopeippi |
| --- | --- |

Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophytina
Kladi::  Koppisiemeniset Angiospermae
Kladi::  Aitokaksisirkkaiset Eudicots
Lahko::  Lamiales
Heimo::  Huulikukkaiskasvit Lamiaceae
Suku::  Peipit Lamium
Laji::  amplexicaule
Kaksiosainen nimi
 Lamium amplexicaule  L. 
Katso myös
   Sepopeippi Wikispeciesissä   Sepopeippi Commonsissa 
Infobox OKNimi-testi OK: 
Sepopeippi eli sepiväpeippi (Lamium amplexicaule) on yksivuotinen punakukkainen peippien eli herttapeippien sukuun kuuluva huulikukkaiskasvi.
Ulkonäkö ja koko

Sepopeippi on 10–30 senttimetriä korkeaksi kasvava pysty tai koheneva ruoho. Sen lehdet ovat munuaismaisia ja laidaltaan isonyhäisiä. Alimmat varsilehdet ovat ruodillisia, ylimmät kokonaan sepiviä ja pituuttaan leveämpiä. Sepopeipin kukan teriö on 1,5–2 cm pitkä, purppuranpunainen, kaksihuulinen. Kasvilla on usein myös pieniä, avautumattomia kukkia. Sepopeippi voi risteytyä punapeipin (Lamium purpureum) kanssa.
Sepopeippi Suomessa

Suomessa sepopeippi on melko harvinainen tulokas, joka on yleisin Ahvenanmaalla. Lajia tavataan koko maassa paitsi Pohjois-Lapissa, etelässä sitä pidetään muinaistulokkaana ja pohjoisempana uustulokkaana. Suomessa sepopeipin kasvupaikkoja ovat pellot, puutarhat ja joutomaat. Se kukkii toukokuusta syyskuuhun.
Aiheesta muualla

Kasviatlas: Sepopeipin levinneisyys Suomessa.
Minneapolis-Saint Paulin kansainvälinen lentoasema

Minneapolis-Saint Paulin kansainvälinen lentoasema (engl. Minneapolis-Saint Paul International Airport, Wold-Chamberlain Field, IATA: MSP, ICAO: KMSP) on siviili- ja sotilaskäytössä oleva julkinen lentokenttä Hennepinin piirikunnassa Minnesotassa Yhdysvalloissa.
Aiheesta muualla

Wikimedia Commonsissa on kuvia tai muita tiedostoja aiheesta .
Minneapolis-Saint Paulin kansainvälinen lentoasema (Form 5010 PDF) (englanniksi)
Myszkówin piirikunta

Myszkówin piirikunta (puol. powiat myszkowski) on yksi Sleesian voivodikunnan piirikunnista. Sen arvioitu väkiluku oli vuoden 2019 lopussa 70 880. Piirikuntaan kuuluvat kolme kaupunkia tai kaupunkikuntaa ovat Myszków, Koziegłowy ja Żarki ja neljä muuta kuntaa Koziegłowy, Niegowa, Poraj ja Żarki.
Piirikunnan väestöpyramidi 2014.
Vuoden 2019 lopussa Myszkówin piirikunnassa arvioitiin olevan 70 880 asukasta, joista 51,8 prosenttia naispuolisia ja 48,2 prosenttia miespuolisia. Puolan väestönlaskennassa 2011 väkiluvun laskettiin olevan 72 084 ja sen ennakoidaan vuoteen 2050 mennessä pienenevän 62 360 asukkaaseen. Alle 18-vuotiaiden arvioidaan vuoden 2019 lopussa muodostaneen 16,7 prosenttia piirikunnan väestöstä, työikäisten 59,6 prosenttia ja eläkeikäisten 23,6 prosenttia väestön keski-iän ollessa 43,2 vuotta. Elävänä syntyi vuonna 2019 yhteensä 572 lasta.
Minneapolis–Saint Paul

Suurkaupunkialue.
Minneapolis–Saint Paul tai Twin Cities on suurkaupunkialue Minneapolisin ja Saint Paul ympärillä, Minnesotan osavaltiossa, Yhdysvalloissa. Se sijaitsee Mississippijoen, Minnesotajoen sekä St. Croixin varrella. Saksalaiset, irlantilaiset ja skandinavialaiset siirtolaiset asuttivat alueen 1800-luvulla.
Minneapolis-Saint Paulin alueella asui noin 3,6 miljoonaa ihmistä vuonna 2018.
Aiheesta muualla

Wikimedia Commonsissa on kuvia tai muita tiedostoja aiheesta .
Twin Cities Calendar - Tapahtumat
Käännös suomeksi
Seppo Eurola

Seppo Ilmari Eurola (29. maaliskuuta 1930 Suojärvi – 27. elokuuta 2016 Jämsä) oli suomalainen kasvitieteilijä. Hän oli Oulun yliopiston Kasvitieteen laitoksen apulaisprofessori 1962–1993 ja Helsingin yliopiston kasvitieteen dosentti 1971–1993. Hänen tutkimuskohteensa oli suokasvillisuuden ja tunturikasvillisuuden luokittelu.
Teokset

Über  die regionale Einteilung der südfinnischen Moore, 1962 väitöskirja
Sata suotyyppiä, 2015
Palkinnot ja tunnustukset

Suoseuran kunniajäsen 1999
Vanamon hopeinen Kairamo-mitali 2001
Mrs World

Mrs World on naimisissa oleville naisille tarkoitettu kauneuskilpailu. Se alkoi Yhdysvalloissa ja laajeni sittemmin kansainväliseksi kisaksi jollaisena sitä on järjestetty vuodesta 1984 lähtien.
Hallitseva vuoden 2009 Mrs World on venäläinen Victoriya Radochinskaya.
Aiheesta muualla

Mrs World -kilpailun viralliset sivut (Arkistoitu – Internet Archive)
Simoploiri

| Simoploiri Simo Salminen Vesa-Matti Loiri |
| --- | --- | --- |

EP-levyn tiedot
 Julkaistu: 1969
 Formaatti: 7" EP, digijulkaisu
 Kesto: 10.23
 Levy-yhtiö: Scandia
muut ep-levyt
|   | Simoploiri  |   |
Simoploiri on suomalainen EP-levy vuodelta 1969. Sen a-puolen kaksi kappaletta esittää Simo Salminen. B-puolen kaksi kappaletta esittää Vesa-Matti Loiri. EP:n molemmat puolet oli julkaistu seitsentuumaisina singleinä vuonna 1968.
"Politiikkalaulun" sävelsi Jaakko Salo ja sanoitti Jukka Virtanen. "Tenkka-tenkka-poon" sanoitti Virtanen. Molemmat kappaleet sovitti Salo ja niitä säestää Jaakko Salon orkesteri.
"Saiskos pluvan?" on suomenkielinen versio Earl Scruggsin sävelteoksesta "Foggy Mountain Breakdown". "Voiku onnistus"" on suomenkielinen versio sävelteoksesta "Rock Around the Clock". Molemmat sanoitti Pertti Reponen.
Kappaleet > A-puoli

Politiikkalaulu – 2.40
Tenkka-tenkka-poo – 3.15
Kappaleet > B-puoli

Saiskos pluvan? – 2.14
Voiku onnistus! – 2.14
Tuotanto

Jouko Ahera – äänittäjä
Slovakian kansalaisuus

Slovakian passi, jota maan kansalaiset voivat hakea
Slovakian kansalaisuus on laillinen suhde Slovakian tasavallan ja yksittäisen henkilön välillä. Maassa noudatetaan lähtökohtaisesti ius sanguinis -periaatetta.
Kansalaisuuden saaminen syntymällä

Syntyperäisiä Slovakian kansalaisia ovat sellaiset lapset, joiden syntyessä vähintään toisella vanhemmista on Slovakian kansalaisuus. Myös sellaiset lapset, jotka syntyvät Slovakian maaperällä, mutta joiden vanhemmat ovat valtiottomia tai eivät voi siirtää kotimaansa kansalaisuutta lapselleen, voivat saada Slovakian kansalaisuuden syntyessään.
Kansalaisuuden saaminen hakemuksella

Hakemuksella Slovakian kansalaisuus voidaan myöntää sellaiselle henkilölle, joka täyttää seuraavat ehdot:
on asunut Slovakiassa yhtäjaksoisesti vähintään 8 vuotta
puhdas rikosrekisteri
ei ole tuomittu karkotukseen
ei ole rikosepäilyn kohteena eikä hänestä ole annettu pidätysmääräystä
osaa todistetusti slovakin kieltä
on täyttänyt Slovakiassa asuville ulkomaalaisille asetetut velvoitteet (mm. verot)
Vaatimus puhtaasta rikosrekisteristä täyttyy myös niissä tapauksissa, joissa hakijan rikosrekisteri on puhdistettu tai ehdonalainen tuomio suoritettu yli 5 vuotta sitten tai syytteistä on luovuttu, ne on kumottu tai osapuolet ovat päätyneet sovintoneuvotteluihin yli 5 vuotta sitten.
Hakijoilla, jotka ovat naimisissa Slovakian kansalaisen kassa, vaadittu asumisaika maassa on lyhennetty 5 vuoteen.
Kaksoiskansalaisuus

Slovakia sallii kaksoiskansalaisuuden rajoitetusti: mikäli henkilö hankkii vapaaehtoisesti toisen maan kansalaisuuden, hän menettää Slovakian kansalaisuuden. Esimerkiksi Slovakian kansalaisten kanssa naimissa olevat henkilöt eivät menetä toisen maan kansalaisuuttaan, mikäli he hakevat Slovakian kansalaisuutta.
Slovakian kansalaiset ovat automaattisesti myös Euroopan unionin kansalaisia.
Mystron

Mystron (m.kreik. μύστρον) oli antiikin kreikkalainen nesteiden tilavuusmitta, iso lusikallinen. Se vastasi kahta ja puolta kokhliarionia eli pienempää lusikallista. Attikalainen (ateenalainen) mystron oli nykymitoissa noin 11,4 millilitraa.
Muuntotaulukko

Muuntotaulukko attikalaisen mittajärjestelmän mukaisesti:
| Mittayksikkö (y) | Muuntokerroin (x)> 1 mystron = x × y | Muuntokerroin (x)> 1y = x × mystron |
| --- | --- | --- |
Kreikkalaiset
| – kokhliarion | 21⁄2 kokhliarionia | 2⁄5 mystronia |
| – khēmē | 1+1⁄4 khemeä | 4⁄5 mystronia |
| – konkhē | 1⁄2 konkhea | 2 mystronia |
| – kyathos | 1⁄4 kyathosta | 4 mystronia |
| – oksybafon | 1⁄6 oksybafonia | 6 mystronia |
| – tetarton | 1⁄12 tetartonia | 12 mystronia |
| – kotylē | 1⁄24 kotyleä | 24 mystronia |
| – ksestēs | 1⁄48 ksestestä | 48 mystronia |
| – hemikhūs | 1⁄144 hemikhusta | 144 mystronia |
| – khūs | 1⁄288 khusta | 288 mystronia |
| – keramion | 1⁄2304 keramionia | 2 304 mystronia |
| – metrētēs | 1⁄3456 metretestä | 3 456 mystronia |
Kansainväliset (SI)
| – millilitra | 11,4 ml | 0,09 mystronia |
Brittiläiset
| – fluid ounce | 0,40 imp fl oz | 2,5 mystronia |
Yhdysvaltalaiset
| – fluid ounce | 0,39 US fl oz | 2,56 mystronia |
Murad II

Sulttaani Murad II
Murad II (1404 – 3. helmikuuta 1451) oli Osmanien valtakunnan sulttaani isänsä Mehmed I:n kuoltua vuodesta 1421 vuoteen 1451 (lukuun ottamatta 1444–1446). Muradin hallintokautta leimasi pitkä sota, jota hän kävi Balkanin kristittyjä sekä Anatolian turkkilaisia emiraatteja vastaan. Hänet kasvatettiin Amasyassa.
Bysanttilaiset suostuttelivat Mustafa Çelebin (tunnetaan myös Düzmece Mustafana) yrittämään sisällissodan sytyttämistä ja nuoren sulttaanin syöksemistä valtaistuimelta. Mustafa voittikin Muradin armeijan ja julisti itsensä Adrianopolin (nykyisen Edirnen) sulttaaniksi. Muradin joukot kuitenkin saavuttivat hänet Ulubatissa, lähellä Bursaa ja teloittivat hänet. Tämän jälkeen Murad loi uuden armeijan, Azebin, vuonna 1421 ja marssi läpi Bysantin keisarikunnan ja ryhtyi piirittämään pääkaupunkia Konstantinopolia. Muradin piirittäessä kaupunkia bysanttilaisten onnistui yhdessä muutamien Anatolian itsenäisten turkkilaisvaltioiden kanssa lähettää Muradin nuorempi veli, 13-vuotias Mustafa, kapinoimaan veljeään vastaan ja piirittämään Bursaa. Muradin täytyi keskeyttää Konstantinopolin piiritys kohdatakseen kapinoivan veljensä. Hän vangitsi prinssi Mustafan ja teloitti tämän. Anatolian valtiot jotka jatkuvasti juonittelivat häntä vastaan - Aydın, Germian, Mentese ja Teke - liitettiin osaksi Osmanien valtakuntaa.
Tämän jälkeen Murad ryhtyi sotaan Venetsiaa, Karamanidien emiraattia, Serbiaa ja Unkaria vastaan. Karamanidialaiset lyötiin vuonna 1428 ja venetsialaiset vetäytyivät 1432 hävittyään toisen Salonikan piirityksen vuonna 1430. 1430-luvulla Murad valtasi valtavia alueita Balkanilta ja onnistui liittämään Serbian valtakuntaansa 1439. Vuonna 1441 Pyhä saksalais-roomalainen keisarikunta, Puola ja Albania liittyivät Unkari-Serbia liittoon. Murad voitti Varnan taistelun vuonna 1444 János Hunyadia vastaan, mutta hävisi Jalowazin taistelun ja joutui luopumaan vallasta.
Vuonna 1446 hän nousi uudestaan valtaan Janitsaarien avulla ja murskasi kristittyjen liiton toisessa Kosovon taistelussa (ensimmäinen tapahtui 1389). Kun Balkanin rintama oli turvattu Murad suuntasi itään Timur Lekin pojan Shah Rokhin suuntaan ja Karamanidin ja Çorum-Amasyan emiraattien suuntaan.
| 0 | 1 | 2 |
| --- | --- | --- |
| Edeltäjä: Mehmed I | Osmanien sulttaani | Seuraaja: Mehmed II |
Mk 32 SVTT

| Mk 32 SVTT |
| --- | --- |

Aseen tyyppi:  torpedolaukaisujärjestelmä
Alkuperämaa:  Yhdysvallat
Palvelushistoria
Valtion käytössä:  Yhdysvallat
Tekniset tiedot
Mk 32 SVTT on Yhdysvaltain laivaston torpedojärjestelmä. Pääosa järjestelmistä on kolmiputkisia yksikköjä, joita voi alustalla kääntää kohti maalia. Poikkeuksena on kuitenkin Mod 9, jossa on ainoastaan kaksi kiinteästi asennettua putkea. Järjestelmällä voidaan laukaista Mk 44-, Mk 46-, ja Mk 50 -torpedoja, joista viimeisiä Mod 17 alkaen. Lisäksi voidaan käyttää Mk 54 -torpedoja. Putkien laukaisu voi tapahtua kauko-ohjatusti, mutta niissä on myös käsinlaukaisumahdollisuus Mod 15 -versiota lukuun ottamatta. Laukaisu tapahtuu paineilmalla, minkä jälkeen torpedot ohjautuvat maaliin itsenäisesti. [lähde? ]
Mkv

MKV voi tarkoittaa seuraavia asioita:
Matroska, avoimen lähdekoodin säiliömuoto
Maarian Kisa-Veikot
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mkv”, voi hakea sivunnimihaulla, laajalla sivunnimihaulla tai tekstihaulla.
Naisasiatoimisto Kaartamo & Tapanainen

Naisasiatoimisto Kaartamo & Tapanainen oli Yle Puheen feministinen viikoittainen keskusteluohjelma, jossa nostettiin esiin ajankohtaisia ilmiöitä ja keskustelun aiheita tasa-arvosta. Ohjelmaa luotsasivat toimittajat Outi Kaartamo ja Jonna Tapanainen.
Ohjelman ensilähetys oli 9. tammikuuta 2019. Viimeinen jakso lähetettiin 5. tammikuuta 2022. Yle lopetti ohjelman kanavauudistuksen yhteydessä. Jaksot ovat kuunneltavissa Yle Areenassa.
Mrs Parkington

| Mrs Parkington> Mrs. Parkington |
| --- | --- |

Ohjaaja:  Tay Garnett
Käsikirjoittaja:   Louis Bromfield (romaani)  Robert Thoeren  Polly James 
Perustuu:  Louis Bromfieldin romaaniin
Tuottaja:  Leon Gordon
Säveltäjä:  Bronislau Kaper
Kuvaaja:  Joseph Ruttenberg
Leikkaaja:  George Boemler
Tuotantosuunnittelija:  Randall Duell
Lavastaja:  Edwin B. Willis
Erikoistehosteet:   Daniel Hall  Warren Newcombe  A. Arnold Gillespie 
Pääosat:   Greer Garson  Walter Pidgeon 
Valmistustiedot
Valmistusmaa:  Yhdysvallat
Tuotantoyhtiö:  MGM Metro-Goldwyn-Mayer Pictures
Levittäjä:  Metro-Goldwyn-Mayer
Ensi-ilta:  1944
Kesto:  124 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Mrs Parkington (engl. Mrs. Parkington) on Tay Garnettin ohjaama elokuva vuodelta 1944. Se kertoo Susie Parkingtonin (Greer Garson) elämäntarinaa. Elokuvaan tekivät käsikirjoituksen Louis Bromfieldin romaanin pohjalta Polly James ja Robert Thoeren. Garson sai roolistaan parhaan naispääosan ja Agnes Moorehead parhaan naissivuosan Oscar-ehdokkuuden.
Näyttelijät

| 0 | 1 | 2 |
| --- | --- | --- |
|  Greer Garson  | … |  Susie Parkington   |
|  Walter Pidgeon  | … |  Augustus Parkington   |
|  Edward Arnold  | … |  Amory Stilham   |
|  Agnes Moorehead  | … |  paronitar Aspasia Conti   |
|  Cecil Kellaway  | … |  Edward, Prince of Wales   |
|  Gladys Cooper  | … |  Alice, Duchess de Brancourt   |
|  Frances Rafferty  | … |  Jane Stilham   |
|  Tom Drake  | … |  Ned Talbot   |
|  Peter Lawford  | … |  Lord Thornley   |
|  Dan Duryea  | … |  Jack Stilham   |
|  Hugh Marlowe  | … |  John Marbey   |
Tay Garnettin ohjaamat elokuvat
| --- | --- |
1930-luku::  O'Brien - poliisiupseeri • Bad Company (1931) • Tyynenmeren öitä (1932) • Okay, America! (1932) • S.O.S. Iceberg (1933) • Matkalla Singaporeen (1935) • Professional Soldier (1935) • She Couldn't Take It (1935) • Orjalaiva (1937) • Kulissien takana (1937) • Joy of Living (1938) • Oliko hän syyllinen? (1938) • Lemmen taikuri (1939) • Kunnialliset konnat (1939)
1940-luku::  Seitsemän syntistä (1940) • Malja neiti Bishopille (1941) • My Favorite Spy (1942) • Bataan-partio (1943) • Vapauden risti (1943) • Mrs Parkington (1944) • Tuomion laakso (1945) • Kohtalon tuomio (1946) • Wild Harvest (1947) • Jenkki kuningas Arthurin hovissa (1949)
1950-luku::  Kerskuri (1950) • Soldiers Three (1951) • Epäilty (1951) • Hyökkäys (1952) • Main Street to Broadway (1953) • Kuningas Arthurin ritarit (1954)
1960-luku::  Vastarintamiehet (1960) • Lännen taistelija (1963)
1970-luku::  Lupa rakastaa ja tappaa (1970) • Challenge to Be Free (1975) • Timber Tramps (1975)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Mille-feuille

Mille-feuille eli tuhatlehtinen on ranskalaislähtöinen leivonnainen. Leivonnaisen nimi johtuu sen hyvin lehtevästä voitaikinasta ja useasta kerroksen koostumuksesta. Sen resepti löytyy jo ranskalaisen keittotaidon uudistajana tunnetun François Pierre de La Varennen keittokirjasta  Le Cuisinier françois vuodelta 1651.
Naisen kasvot

Naisen kasvot voi viitata seuraaviin elokuviin:
Naisen kasvot, (En kvinnas ansikte), Gustaf Molanderin ohjaama vuoden 1938 ruotsalainen elokuva
Naisen kasvot, (A Woman’s Face), George Cukorin ohjaama vuoden 1941 yhdysvaltalainen elokuva
Naisen kasvot, (Le miroir à deux faces), André Cayatten ohjaama vuoden 1958 ranskalainen elokuva
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Naisen kasvot”, voi hakea sivunnimihaulla, laajalla sivunnimihaulla tai tekstihaulla.
Slovakian jääkiekkoliitto

Slovakian jääkiekkoliitto (sv. Slovenský zväz ľadového hokeja) on Slovakian jääkiekkoa hallinnoiva järjestö. Se on kuulunut Kansainväliseen Jääkiekkoliittoon vuodesta 1993, jonka täysjäsen se myös on.
Liiton puheenjohtajana toimii Miroslav Šatan. Vuonna 2022 sen alaisuuteen kuului yhteensä 121 jääkiekkoseuraa ja 11 596 rekisteröitynyttä pelaajaa.